Ganske store (12–15 mm), slanke blomsterfluer, kroppen nesten helt naken. De kan ligne på slektene og , men kjennetegnes blant annet ved at de mangler lange hår på buken, og at hannens bakhofter ikke har en pigg. Den arten som finnes i Norge kan dessuten kjennes på de andre og tredje bakkroppsleddene er blodrøde, og at beina er helt svarte. Grunnfargen er blankt svart, men de kan ha røde eller gule partier på bakkroppen. Fasettøynene er nakne og møtes i pannen hos hannen. Antennene sitter ytterst på et pannefremspring, dette er sølvhvitt bestøvet på oversiden. De er nokså korte, det tredje leddet rundet, antennebørsten temmelig lang. Ansiktet er kraftig uthulet under antennene. Munnkanten er noe fremskytende. Thorax er lengre enn bred, helt svart. Bakkroppen er slank og sylindrisk. Beina er helt svarte hos den europeiske arten. For- og mellombeina er slanke, baklårene ganske tykke med korte, piggaktige børster på undersiden, bakleggene krumme. Vingene er slanke, litt brunlige med brunt vingemerke.